CELEX: 62014FN0047
Language: sk
Date: 2014-05-20 00:00:00
Title: Vec F-47/14: Žaloba podaná 20. mája 2014 – ZZ a ZZ/Komisia

7.7.2014   
            
            
               SK
            
            
               Úradný vestník Európskej únie
            
            
               C 212/47
            
         Žaloba podaná 20. mája 2014 – ZZ a ZZ/Komisia
   (Vec F-47/14)
   2014/C 212/62
   Jazyk konania: francúzština
   
      Účastníci konania
   
   
      Žalobcovia: ZZ a ZZ (v zastúpení: S. Orlandi, advokát)
   
      Žalovaná: Európska komisia
   
      Predmet a opis sporu
   
   Neplatnosť rozhodnutí o prevedení dôchodkových práv žalobcov do systému dôchodkového poistenia Únie, ktoré uplatňuje nové Všeobecné vykonávacie ustanovenia k článkom 11 a 12 prílohy VIII služobného poriadku úradníkov a povinnosť Komisie nahradiť žalobcom škodu spôsobenú v dôsledku oneskoreného spracovania ich žiadostí o prevedenie dôchodkových práv na základe Všeobecných vykonávacích ustanovení k článku 11 prílohy VIII služobného poriadku z 3. marca 2011, namiesto Všeobecných vykonávacích ustanovení z 28. apríla 2004
   
      Návrhy žalobcov
   
   Žalobcovia navrhujú:
   
               —
            
            
               určiť, že článok 9 Všeobecných vykonávacích ustanovení k článku 11 ods. 2 prílohy VIII služobného poriadku je protiprávny a neplatný,
            
         
               —
            
            
               zrušiť rozhodnutia z 15. a 24. októbra 2013 týkajúce sa započítania dôchodkových práv žalobcov, ktoré získal pred vstupom do služieb, v rámci prevodu týchto práv do systému dôchodkového poistenia inštitúcií Európskej únie, na základe nových všeobecných vykonávacích ustanovenia k článku 11 ods. 2 prílohy VIII služobného poriadku z 3. marca 2011,
            
         
               —
            
            
               uložiť Komisii povinnosť nahradiť žalobcom škodu spôsobenú v dôsledku oneskoreného spracovania ich žiadostí o prevedenie dôchodkových práv na základe Všeobecných vykonávacích ustanovení k článku 11 prílohy VIII služobného poriadku z 3. marca 2011, namiesto všeobecných vykonávacích ustanovení z 28. apríla 2004,
            
         
               —
            
            
               zaviazať Komisiu na náhradu trov konania.